Riiber med kanonspurt – norsk dobbelt i kombinert
Krog fikk til et kjempehopp – til han å være – og endte på fjerdeplass i Granåsbakken. Det var 45 sekunder opp til østerrikeren Wilhelm Denifl som vant hoppdelen foran langrennet. – Alt i alt er jeg kjempeglad. Jeg var i posisjon til å kjempe i langrennet, og da de andre begynte å slite følte jeg meg frisk, sier Jarl Magnus Riiber i et intervju med FIS etter at han hadde vunnet - hans åttende verdenscuprenn i karrieren. Jarl Magnus Riiber var misfornøyd med hoppingen (fjerdeplass) og 36 sekunder etter Denifl. At han ville ha revansje i langrennet var det ingen tvil om. Han jaget østerrikeren med Krog på slep. Inn mot mål var det disse tre som hang sammen. Helt til Denifl hadde fått nok. Det ble et skikkelig oppgjør mellom Riiber og Krog. Men Riiber slo til med et dødelig rykk i den siste motbakken. Det klarte ikke Krog å svare på. I mål var han 4,5 sekunder bak. Men trolig gikk han seg inn på VM-laget der det står en plass ledig. Espen Bjørnstad som lå på tredjeplass etter hoppingen endte på sjetteplass på en meget sterk norsk dag. – Klasseforskjell, kommenterte den tidligere OL-vinneren Fred Børre Lundberg, ekspertkommentator i NRK. Jørgen Graabak gikk seg opp fra 21.- til 10.-plass i langrennet. Espen Andersen ble nummer 16 og Magnus Moan nummer 33. VM-klare Jan Schmid deltok ikke. Han har reist på høydetrening som et ledd i oppkjøringen til VM i Seefeld.
Jarl Magnus Riiber (21) er tilbake på vinnersporet. Han vant sin syvende seier i verdenscupen denne sesongen da han spurtslo Magnus Krog (31) i Granåsen.